**ŽIVOTOPIS**

****

Rođena u Zadru 09.04.1982. godine. Udana, majka dvoje djece, Hrvatica, državljanin Republike Hrvatske.

***Školovanje:*** Osnovnu školu (OŠ. *„Petar Preradović“*) i srednju školu- gimnaziju *„Juraj Baraković“* završava u Zadru, te 2000. godine upisuje *Fakultet za fizičku kulturu Sveučilišta u Zagrebu*. Diplomski rad naslova „*Primjena sadržaja sportske gimnastike u radu sa djecom predškolske dobi*“ brani 2005. godine čime stječe titulu profesor fizičke kulture s usmjerenjem Fitness. Akademske godine 2006/07 upisuje poslijediplomski doktorski studij na *Kineziološkom fakultetu u Zagrebu*. Doktorira 2014. godine doktorskom disertacijom naslova „*Povezanost prehrambenih navika i razine tjelesne aktivnosti sa sastavom tijela desetogodišnjaka*“ i stječe titulu Doktor društvenih znanosti- znanstvenog polja odgojnih znanosti- grana kineziologija, polje kineziološka edukacija.

***Nastavna djelatnost, opis kretanja u struci:*** Za vrijeme studija akademske godine 2002/2003 i 2003/2004 volontira u *Dijagnostičkom centru Instituta za kineziologiju*. Po završetku studija, u školskoj godini 2005/2006 u *Ekonomsko-birotehničkoj školi u Zadru* radi na zamjeni kao profesor tjelesne i zdravstvene kulture. Od 1. 11. 2006. zaposlena je na *Sveučilištu u Zadru* u *Centru za tjelovježbu i studentski sport* na radnom mjestu asistenta. Izvodi nastavu iz kolegija Kineziološka kultura na *Odjelu za promet i pomorstvo*. Od 1.10.2010. godine prelazi na *Odjel za izobrazbu učitelja i odgojitelja*, a od 26.11. 2014. u suradničkom zvanju višeg asistenta sudjeluje u provedbi nastave na *Odsjeku za razrednu nastavu* i na *Odsjeku za predškolski odgoj* na obveznim kolegijima Kineziološka kultura I, II, III; te na izbornim kolegijima Sportska radionica I i Prirodni oblici kretanja.Od 2012. do 2016. godine obnaša funkciju dopredsjednice *Zadarskog sveučilišnog sportskog saveza*, sudjeluje u organizaciji brojnih studentskih natjecanja, te vodi studente na regionalna i državna natjecanja u organizaciji *Hrvatskog akademskog sportskog saveza*.

***Znanstvena djelatnost:*** Prisustvovala je i aktivno sudjelovala na nizu domaćih i međunarodnih skupova iz područja kineziologije i srodnih znanosti. Objavila je 18 znanstvenih i 5 stručnih radova u časopisima i znanstveno-stručnim zbornicima sa domaćih i međunarodnih skupova. Član je Izvršnog odbora međunarodnog znanstveno-stručnog skupa „Suvremeni pristup odgoju i obrazovanju darovite djece i učenika“ (Zadar, 2016) i Organizacijskog odbora međunarodnog znanstveno-stručnog skupa „Identitet i različitost u odgoju i obrazovanju“ (Zadar, 2017).

Bibliografija: <https://bib.irb.hr/lista-radova?autor=289696>